મમ્મીની કિડની સાથે શિલ્પા સરસ જિંદગી જીવી. ૨૮મા વરસે કાંદિવલીમાં રહેતા રવિ વખારિયાએ બધી જ હકીકતોની જાણ સાથે અને દક્ષાબહેને પણ જન્માક્ષર વગેરે મૅચ થયા પછી તેનાં લગ્ન કરાવ્યાં. અત્યારે તેમને સાત વર્ષની દીકરી શ્રિયા છે. દક્ષાબહેનની તબિયત પણ સારી છે અને દર છ મહિને રૂટીન ચેક-અપ કરાવી લે છે, પરંતુ હવે જે ટ્રૅજેડી થઈ છે એની વાત કરતાં દક્ષાબહેન કહે છે, ‘શિલ્પાને આપેલી મારી કિડની ૧૫ વર્ષ બરાબર ચાલી, પણ છેલ્લા એક વર્ષથી ફરી કામ નથી કરતી. વીકમાં બે વાર ડાયાલિસિસ કરાવવું પડે છે. જોકે ડાયાલિસિસ તે જાતે જ જઈને કરાવી લે છે. હવે ફરી કિડની આપવી પડે એમ છે. તેના પતિ આપી શકે, પણ દીકરી નાની છે એટલે હવે તે પોતે જ ઑપરેશન કરાવવાની ના પાડે છે. ભગવાન પર ભરોસો રાખ્યો છે. એ સારું જ કરશે.’